5. ΝΟΜΟΘΕΤ. ΔΙΑΤΑΓΜΑ υπ’ αριθ. 4200 της 19/19 Σεπτ. 1961 (ΦΕΚ Α΄ 168) Περί επενδύσεως των διαθεσίμων κεφαλαίων του Ταμείου Αρωγής υπαλλήλων αρμοδιότητος Υπουργείου Εθνικής Παιδείας. Άρθρον μόνον.-1.Διαθέσιμα κεφάλαια του Ταμείου Αρωγής υπαλλήλων αρμοδιότητος Υπουργείου Εθνικής Παιδείας και Θρησκευμάτων δύναται να επενδύωνται και εις ακίνητα εντός του σχεδίου των πόλεων Αθηνών, Πειραιώς και Θεσσαλονίκης, επιφυλασσομένης της εφαρμογής του Α.Ν. 1611/1950 και των λοιπών κειμένων διατάξεων περί τρόπου επενδύσεως διαθεσίμων κεφαλαίων του Ταμείου τούτου. 2.Η διάταξις της προηγουμένης παραγράφου ισχύει από 1 Ιαν. 1960 κυρουμένων των από της χρονολογίας ταύτης και εντεύθεν συνομολογηθεισών υπό του ως άνω Ταμείου αγοραπωλησιών ακινήτων εις τας ως άνω πόλεις και δι’ ας αγοραπωλησίας παρεσχέθη παρά της Νομισματικής Επιτροπής έγκρισις διαθέσεως κεφαλαίων του Ταμείου τούτου. 6. ΑΠΟΦΑΣΙΣ ΥΠΟΥΡΓΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ Αριθ. 31903 της 22 Αυγ./25 Οκτ. 1966 (ΦΕΚ Β΄ 630) Περί υπαγωγής εις την ασφάλισιν του Ταμείου Αρωγής κλπ. του προσωπικού του Ι.Κ.Υ . Έχοντες υπ’ όψει: 1)Την παρ. 3 του άρθρ. 3 του από 26-7/10-8-1955 Β.Δ/τος «περί τροποποιήσεως, συμπληρώσεως και καταργήσεως διατάξεων του από 22/23.8.1952 Β.Δ/τος «περί ιδρύσεως Ταμείου Αρωγής Υπαλλήλων αρμοδιότητος Υπουργείου Εθν. Παιδείας και Θρησκευμάτων». 2)Το άρθρ. 3 του Ν.Δ. 4434/64. 3)Την πρότασιν του Διοικητικού Συμβουλίου του προαναφερομένου Ταμείου, περιεχομένην εις την αριθ. 619/15-11-65 πράξιν αυτού, αποφασίζομεν: 1.Καταργούμεν την υπ’ αριθ. 86927/8-10-62 απόφασιν ημών, ως προς το Ίδρυμα Κρατικών Υποτροφιών, ως μηδέποτε εφαρμοσθείσαν. 2.Καθορίζομεν ως κάτωθι τον τρόπον καταβολής των οφειλομένων κρατήσεων των υπαλλήλων του Ι.Κ.Υ . υπέρ του Ταμείου Αρωγής υπαλλήλων αρμοδιότητος Υπουργείου Εθνικής Παιδείας και Θρησκευμάτων, δια το από 1-10-1952, ότε ήρξαντο το πρώτον ενεργούμεναι αι νόμιμοι μηνιαίαι κρατήσεις υπέρ του ως άνω Ταμείου παρά των εν ενεργεία υπαλλήλων-ησφαλισμένων παρ’ αυτώ μέχρι της 1211-1964. α)Εις ποσοστόν επί τοις εκατόν δι’ έκαστον προσμετρούμενον μήνα εντόκως προς 5% αναλόγως του βαθμού και του μισθού ον ελάμβανεν κατά το ως άνω χρονικόν διάστημα, συμφώνως προς τα οριζόμενα εν άρθρ. 5 του από 26-7/10-8-55 Β.Δ/τος. β)Η καταβολή των εν λόγω οφειλομένων κρατήσεων θα πραγματοποιηθή εις ατόκους μηνιαίας δόσεις, οριζομένας υπό του Δ. Συμβουλίου και κεχωρισμένως δι’ έκαστον υπάλληλον, αναλόγως του ύψους της οφειλής τούτου και παρακρατουμένας εκ των αποδοχών του μέχρι πλήρους εξοφλήσεώς των. γ)Εν η περιπτώσει υπάλληλός τις του Ι.Κ.Υ . ήθελεν αποχωρήσει της υπηρεσίας, λόγω συνταξιοδοτήσεώς του, προ της προς το Ταμείον ολοσχερούς εξοφλήσεως των ως άνω απορρεουσών εκ της ασφαλίσεώς του υποχρεώσεων, το εναπομένον χρεωστικόν αυτού υπόλοιπον θέλει παρακρατηθή εφ’ άπαξ, ομού μετά του προς εξαγοράν τυχόν χρόνου προϋπηρεσίας του (πλασματικής ασφαλίσεως) εκ του δικαιουμένου παρά του Ταμείου Προνοίας Δημοσίων Υπαλλήλων εφ’ άπαξ βοηθήματός του. δ)Εις την ασφάλισιν του προαναφερομένου Ταμείου θεωρείται υπαγόμενον άπαν το κατά την δημοσίευσιν του Ν.Δ. 4434/64 ευρεθέν εν ενεργεία μόνιμον προσωπικόν του Ι.Κ.Υ . Η παρούσα δημοσιευθήτω δια της Εφημερίδος της Κυβερνήσεως. 